Okresná prokuratúra Topoľčany 
Nám. M. R. Štefánika 55, 955 53 Topoľčany 1 	

Sp. zn. : Pv 402/10/4406	Topoľčany, 29.5.2014
EEČ : 2-35-63-2014

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Topoľčany
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Vojenskej obvodnej prokuratúry Bratislava zo dňa 27.10.2010, spisová značka 0Pv 123/10/1032, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
od presne nezisteného dňa a času do 15. 05. 2010 na presne nezistenom mieste na území Slovenskej republiky vo svoj prospech neoprávnene použil finančné prostriedky, ktoré mu boli zverené v celkovej výške 875,- €, čo sa snažil zakryť pôžičkou od civilnej osoby vo  výške 800,- €, ktoré finančné prostriedky predložil ako jemu zverené pri vykonávanej kontrole dňa 15. 05. 2010, kde mu bol aj napriek tomu zistený schodok 75,- €, po čom mu nadriadený finančnú hotovosť vo výške 500,- € preúčtoval, teda po kontrole mu zostalo zo zapožičanej sumy 300,- €, ktoré v ten istý deň vrátil civilnej osobe, od ktorej mal pôžičku. a následne dňa 16. 05. 2010 v čase okolo 19.25 hod. v budove 00 PZ XXXXX prišiel do miestnosti č. 7, označenej ako výjazdová miestnosť č. 3, odkiaľ následne bez použitia násilia odcudzil z tu odložených policajných uniforiem dvoch príslušníkov PZ im zverenú finančnú hotovosť vo výške 500,- € a tieto následne odovzdal civilnej osobe ako zvyšnú časť pôžičky, pričom dňa 16. 05. 2010 pri kontrole cenín bol zistený opätovný schodok v jemu zverených finančných prostriedkoch, avšak už vo výške 435,- €, pričom takýmto svojim konaním porušil ustanovenie § 164 ods. l zákona č. 73/1998 Z. z. o Policajnom zbore, čím Krajskému riaditeľstvu Policajného zboru Nitra spôsobil škodu krádežou vo výške 500,- € a škodu spreneverou vo výške 435,- €,

Uznesením prokurátora Vojenskej obvodnej prokuratúry Bratislava zo dňa 27.10.2010, spisová značka 0Pv 123/10/1032, bola určená obvinenému skúšobná doba v trvaní 36 mesiacov.
Odôvodnenie:
     Prokurátor Vojenskej obvodnej prokuratúry v Bratislave uznesením pod sp. zn. OPv/123/2010 zo dňa 27. 10. 2010, právoplatného dňa 09. 11. 2010 podmienečne zastavil trestné stíhanie  proti obvinenému XXXXX pre pokračovací prečin sprenevery podľa § 213 ods. l Trestného zákona a pre prečin krádeže podľa § 212 ods. l Trestného zákona, na skutkovom základe, uvedenom vo výrokovej časti uznesenia.

    Podľa § 216 ods. 2 Tr. por. bola obvinenému stanovená skúšobná doba v trvaní 36 mesiacov, ktorá začala plynúť odo dňa právoplatnosti uvedeného rozhodnutia.

     U obvineného XXXXX dňom 09. 11. 2013 uplynula skúšobná doba podmienečného zastavenia trestného stíhania určená v trvaní 36 mesiacov.

     Bolo preto vykonané šetrenie, v rámci ktorého bolo zistené, že obvinený v období od 09. 11. 2010 do 09. 11. 2013 nebol postihnutý za priestupok, ani sa nedopustil žiadneho trestného činu, v súčasnosti nie je trestne stíhaný. Zo správy Mesta XXXXX vyplýva, že na Mestskom úrade XXXXX nemá riešené žiadne spory, v evidencii priestupkov sa nenachádza. Z odpisu z registra trestov zo dňa 27. 05. 2014 vyplýva, že okrem rozhodnutia o podmienečnom zastavení trestného stíhania v registri trestov nemá žiadny ďalší záznam.

      V zmysle ustanovenia § 217 ods. l Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. 

     V prípade obvineného XXXXX s poukazom na vyššie uvedené skutočnosti možno konštatovať, že v skúšobnej dobe sa osvedčil.

     Z týchto dôvodov som preto rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Kolka
prokurátor